
A picture containing graphical user interface

Description automatically generated 

**PECYN GWYBODAETH – Doethuriaeth Broffesiynol mewn Addysg (EdD) a Ariennir gan Lywodraeth Cymru – Ysgol Addysg a Pholisi Cymdeithasol Caerdydd**

Gwahoddir ceisiadau ar gyfer Ysgoloriaeth Ymchwil EdD Broffesiynol i olrhain y newid o ganlyniad i roi'r argymhellion yn adroddiad yr Athro Charlotte Williams ar waith. Ar gyfer yr ymchwil hon, **bwriedir recriwtio athro presennol i olrhain y gwaith hwn** drwy ei astudiaethau EdD.

Bydd modd ymgymryd â'r ysgoloriaeth ymchwil am hyd at 4 blynedd yn rhan-amser (yn amodol ar gynnydd boddhaol). Dim ond ymgeiswyr sy'n dod o'r DU all wneud cais.

Bwriedir i'r ddoethuriaeth broffesiynol fesur agwedd ar newid neu ddarn parhaus o waith / prosiect annibynnol. Byddai gan ymgeisydd yr EdD a ariennir yr ymreolaeth i ymgymryd â'r astudiaeth fel y dymuna – gan gadw'r paramedrau / nodau / canlyniadau hyn mewn cof.

**Gwybodaeth am y Prosiect**

Caiff yr Ysgoloriaeth Ymchwil hon ar gyfer Doethuriaeth Broffesiynol mewn Addysg (EdD) ei hariannu'n llawn gan Lywodraeth Cymru (ffioedd yn unig), a bydd yn olrhain y newid yn sgil rhoi'r argymhellion yn adroddiad yr Athro Charlotte Williams ar waith: <https://llyw.cymru/sites/default/files/publications/2021-03/gweithgor-cymunedau-cyfraniadau-chynefin-pobl-dduon-asiaidd-lleiafrifoedd-ethnig-cwricwlwm-newydd-adroddiad-terfynol.pdf> Caiff yr ysgoloriaeth ymchwil hon ei lleoli yn Ysgol Addysg a Pholisi Cymdeithasol Caerdydd, Campws Cyncoed, CF23 6XD, Caerdydd, Cymru, y DU.

**Teitl y Prosiect:** *Gwerthusiad o'r broses o roi dysgu proffesiynol ar waith mewn lleoliadau addysgol ledled Cymru mewn ymateb i adroddiad yr Athro Charlotte Williams:* Cymunedau, Cyfraniadau a Chynefin Pobl Ddu, Asiaidd ac Ethnig Leiafrifol yn y Cwricwlwm Newydd a'r agenda wrth-hiliol barhaus mewn ysgolion yng Nghymru. <https://llyw.cymru/adroddiad-terfynol-gweithgor-cymunedau-cyfraniadau-chynefin-pobl-dduon-asiaidd-lleiafrifoedd-ethnig-yn-y-cwricwlwm>

**Disgrifiad o'r Prosiect:**

Bydd yr ysgoloriaeth ymchwil hon yn canolbwyntio ar astudio'r ffordd y mae argymhellion o adroddiad yr Athro Charlotte Williams yn cael eu rhoi ar waith [NEU sut y gellir eu rhoi ar waith yn llwyddiannus]. Bydd yn ceisio deall yr argymhellion hyn gyda'r bwriad o ddatblygu modelau/arferion gwaith sy'n olrhain prosesau gweithredu ac yn nodi llwybrau clir i ddatblygu gwaith ymchwil pellach yn y maes hwn.

**Rhagor o wybodaeth**

Gellir anfon ymholiadau anffurfiol sy'n ymwneud â'r prosiect a'r swydd at Dr Susan Davis, y Cyfarwyddwr Astudiaethau yn [sdavis@cardiffmet.ac.uk](mailto:sdavis@cardiffmet.ac.uk)

Darparwch ddatganiad cychwynnol yn nodi'r ffordd y mae eich cymwysterau, eich profiad a'ch diddordebau ymchwil yn eich gwneud yn ymgeisydd addas ar gyfer yr ysgoloriaeth hon. Hefyd dylech nodi i) **pam** eich bod yn ymgeisydd addas yn eich barn chi, ii) beth rydych yn ei wneud **nawr** mewn perthynas â'r agenda hon, a iii) **sut** y byddwch yn datblygu'r rôl ymchwil hon yn benodol. (Hyd at 400 o eiriau)

Dylid anfon y datganiad hwn at Donna O’ Flaherty (DOFlaherty@cardiffmet.ac.uk)

(I gael ffurflen gais a'r manylion llawn, ewch i: (gweler *Ffurflen Gais yr Ysgoloriaeth Ymchwil ar gyfer Doethuriaeth Broffesiynol mewn Addysg)* – ***dylid gallu lawrlwytho hon drwy ddilyn y ddolen yn yr hysbyseb***.

Dyddiad cau: 26/11/21

Dyddiad Arfaethedig y Cyfweliad: wythnos yn dechrau 07/12/21

*NODER NA FYDD MYFYRWYR YMCHWIL PRESENNOL YM MHRIFYSGOL METROPOLITAN CAERDYDD YN GYMWYS I WNEUD CAIS AM YR YSGOLORIAETH YMCHWIL HON*. *Hefyd*, os byddwch yn llwyddiannus yn dilyn y cais/cyfweliad cychwynnol, bydd angen i chi gwblhau cais ymchwil manylach wedyn yn unol â phroses gwneud cais doethurol Met Caerdydd.

**TROSOLWG O'R DDOETHURIAETH BROFFESIYNOL ym Mhrifysgol Metropolitan Caerdydd**

|  |  |
| --- | --- |
| Cyn y rhaglen | Modiwlau Meistr a Addysgir = 120 credyd |
| Cam 1 – Cynnig Newid | Cynnig Newid: Cyd-destun a Newid = 60 credyd |
| Cynnig Newid: Adolygiad Llenyddiaeth a Sail Resymegol ar gyfer Newid = 60 credyd |
| Cam 2 – Paratoi ar gyfer Newid | Paratoi ar gyfer newid: Cynllun Prosiect Arfaethedig a Phrosiect Peilot = 120 credyd |
| Cam 3 – Gweithredu a / neu Werthuso Newid | Gweithredu Newid: Adroddiad ar y Prosiect a Myfyrdodau Personol = 180 credyd. |

**MODIWLAU AR Y DDOETHURIAETH BROFFESIYNOL**

|  |  |  |
| --- | --- | --- |
| **Modiwlau ar y ddoethuriaeth broffesiynol** | **Disgrifiad o'r modiwl** | **Cydberthynas â gwaith CRE (Cam 2) a thu hwnt** |
| **DOGFEN 7001 Cynnig Newid: Cyd-destun a Newid** | ■ Nodi a dangos dealltwriaeth fanwl o newid yn eu cyd-destun proffesiynol.  ■ Defnyddio offer ac adnoddau perthnasol i lywio dadansoddiad beirniadol a chynhwysfawr o sefydliad(au) penodol neu gyd-destun(au) proffesiynol.  ■ Nodi problem gymhleth sy'n briodol i'w harchwilio, wedi'i llywio gan ddadansoddiad o sefydliad(au) neu gyd-destun(au) proffesiynol.  ■ Cynnig mewnwelediad beirniadol i fodelau a/neu ddamcaniaethau newid sy'n berthnasol i'w cyd-destun(au) proffesiynol.  ■ Ystyried y rhwystrau posibl y gallent eu hwynebu wrth weithredu newid sefydliadol neu strategol, sy'n berthnasol i'w cyd-destun(au) proffesiynol.  ■ Esbonio beth yw ymarfer myfyriol, cynnig mewnwelediad i fodelau perthnasol, a dangos sut y caiff ymarfer myfyriol ei ddefnyddio fel adnodd ar gyfer datblygiad proffesiynol. | Cychwyn a chynllunio gwaith cam 2  Rheoli prosiect ac adrodd  Gwybodaeth am reoli newid / theori ac ymarfer  Ymarfer myfyriol / goruchwylio’r prosiect yn barhaus |
| **DOGFEN 8002 Cynnig Newid: Adolygiad Llenyddiaeth a Sail Resymegol ar gyfer Newid** | ■Dangos gallu i gyfosod a beirniadu llenyddiaeth ddethol.  ■ Trefnu'r ffordd y caiff yr adolygiad llenyddiaeth ei gyflwyno mewn modd cydlynol.  ■ Darparu sail resymegol a diben ar gyfer astudiaeth wreiddiol, wedi'u llywio gan adolygiad llenyddiaeth.  ■ Dangos arddull ysgrifennu briodol er mwyn bodloni gofynion dyfarniad academaidd gan barhau i fod yn hygyrch i ofynion proffesiynol.  ■ Myfyrio'n feirniadol ar wybodaeth am y maes newid arfaethedig o ystyried yr adolygiad.  ■ Myfyrio'n feirniadol ar eu datblygiad parhaus, o ystyried yr adolygiad beirniadol a'r modiwlau sy'n weddill o'r rhaglen doethuriaeth broffesiynol. | Cyfosod a beirniadu llenyddiaeth ar reoli newid a sut mae hyn yn gysylltiedig â’r gwaith CRE.  Dangos gwybodaeth arbenigol am y maes newid ac mewn perthynas â chefndir y gwaith CRE ac agweddau cysylltiedig.  Nodi’r sail resymegol ar gyfer newid. |
| **DOGFEN 8003**  **Paratoi ar gyfer Newid: Cynllun Prosiect Arfaethedig a Phrosiect Peilot** | ■Trafod methodoleg berthnasol, a'u safbwynt ontolegol ac epistemolegol, yn feirniadol.  ■ Trafod dulliau perthnasol sy'n addas ar gyfer y prosiect arfaethedig yn feirniadol, a dewis ac addasu un neu sawl dull ymchwil (meintiol a/neu ansoddol) o fewn cynllun a ddewiswyd sy'n briodol er mwyn i'r prosiect gynhyrchu arfer neu ddealltwriaeth newydd, gyda gwybodaeth yn sail iddi.  ■ Treialu'r prosiect arfaethedig yn systematig gan ddefnyddio un neu fwy o'r dulliau ymchwil a ddewiswyd.  ■ Defnyddio technegau priodol i ddadansoddi, dehongli a myfyrio ar ddata o'r ymyrraeth beilot, mewn perthynas â'r prosiect newid.  ■ Mireinio cynllun yr ymchwil, yn dilyn gwaith dadansoddi a myfyrio, yn barod ar gyfer y prif broses casglu data.  ■ Dangos yr ystyriaethau moesegol sy'n ymwneud ag ymchwil a myfyrio arnynt. | Amlinellu’r fethodoleg a ddewiswyd gennych  Nodi sut mae'r prosiect yn cynhyrchu arfer neu ddealltwriaeth newydd gyda gwybodaeth yn sail iddi  Treialu’r prosiect arfaethedig / Mireinio  Prif broses casglu data  Myfyrio ar y canfyddiadau |
| **DOGFEN 8004 Gweithredu Newid: Adroddiad ar y Prosiect a Myfyrdodau Personol** | ■ Dangos y broses o gaffael, deall, dadansoddi, cyfosod a dehongli corff sylweddol o wybodaeth sy'n chwarae rhan amlwg mewn maes ymarfer proffesiynol a/neu ddisgyblaeth academaidd, a hynny mewn modd systematig.  ■ Dangos dealltwriaeth fanwl o dechnegau cymwys ar gyfer ymchwil ac ymholi academaidd uwch, sy'n addas ar gyfer ymarfer proffesiynol neu newid sefydliadol.  ■ Cysyniadu a chynllunio prosiect ar gyfer cynhyrchu ymarfer proffesiynol a/neu sefydliadol newydd neu ddiwygiedig.  ■ Ymgymryd ag ymchwil gymhwysol sy'n cyfrannu'n sylweddol at ddatblygu gwybodaeth newydd, gan gynnig modelau, technegau, syniadau a/neu ddulliau gweithredu newydd neu ddiwygiedig.  ■ Dehongli'r newidiadau mewn modelau, technegau, syniadau a/neu ddulliau gweithredu mewn perthynas â llenyddiaeth bresennol a pherthnasol a llunio barn yn eu cylch.  ■ Cwblhau adroddiad ar y prosiect drwy ymchwil wreiddiol a sylweddol a fydd yn bodloni adolygiadau gan gymheiriaid, yn ehangu amlygrwydd y ddisgyblaeth, ac yn deilwng o’i gyhoeddi.  ■ Myfyrio'n feirniadol ar y gwaith a gwblhawyd, sy'n rhoi mewnwelediadau newydd neu wedi’u mireinio i'r ymgeisydd i’w ymarfer proffesiynol a/neu newid sefydliadol. | Myfyrio ar derfyn y prosiect / ymchwil  Myfyrio ar y gwaith cyffredinol o reoli'r prosiect  Myfyrio ar y camau nesaf ar ôl cwblhau'r prosiect  \*Traethawd myfyriol ac adroddiad ar y prosiect (thesis) |

**ASESU**

|  |  |  |
| --- | --- | --- |
| Rhif y Modiwl | Math o Asesiad | Hyd yr Asesiad |
| DOGFEN 7001 | Traethawd neu lawysgrif | 7,000 o eiriau |
| Cyflwyniad Myfyriol | 20 munud |
| DOGFEN 8002 | Adolygiad Llenyddiaeth – Traethawd neu lawysgrif | 7,000 o eiriau |
| Cyflwyniad Myfyriol | 20 munud |
| DOGFEN 8003 | Traethawd | 8,000 o eiriau |
| Prosiect Peilot (Adroddiad) | 8,000 o eiriau |
| Cyflwyniad Myfyriol | 20 munud |
| DOGFEN 8004 | Adroddiad Terfynol ar y Prosiect | 20,000 o eiriau |
| Traethawd Myfyriol | 5,000 o eiriau |

Rhagor o wybodaeth:

* Caiff tîm goruchwylio ei neilltuo i chi a fydd yn cynnwys Cyfarwyddwr Astudiaethau – Dr Susan Davis ac ail oruchwyliwr – Dr Rom Okeke
* Cyfarfodydd y Tîm Goruchwylio – Bydd yn ofynnol i'r tîm gyfarfod â'r ymgeisydd doethuriaeth broffesiynol yn rheolaidd – o leiaf 6 gwaith y flwyddyn
* Rhaid i’r ymgeisydd gofnodi nodiadau o bob cyfarfod ar yr opsiwn Cyfarfod â Goruchwyliwr ar ‘PHD Manager’ yn <https://research.cardiffmet.ac.uk/do/cardiffmet-auth/login> Bydd angen i chi ddefnyddio’ch rhif myfyriwr nid eich rhif staff i gael mynediad iddo.
* Bydd **sesiwn Sefydlu orfodol ar gyfer y Rhaglen Doethuriaeth Broffesiynol**. Caiff y rhain eu cynnal ddwywaith y flwyddyn – cysylltwch ag [annebarratt@cardiffmet.ac.uk](mailto:annebarratt@cardiffmet.ac.uk) am ragor o wybodaeth
* I gael rhagor o wybodaeth am y rhaglen, gellir cael gafael ar lawlyfr y rhaglen yn: <https://outlookuwicac.sharepoint.com/sites/DoctoralAcademy/SitePages/Professional-Doctorate.aspx>
* Mae cymorth ychwanegol ar gael drwy Academi Ddoethurol PMC ar ffurf sesiynau ar-lein a rhannu gwybodaeth ynghyd â mynediad at gymuned ymchwil ôl-raddedig Prifysgol Metropolitan Caerdydd. <https://outlookuwicac.sharepoint.com/sites/DoctoralAcademy>
* Caiff sesiynau sgwrsio rheolaidd eu cynnal ar gyfer myfyrwyr EdD drwy TEAMS – yn ein sesiynau ‘paned a sgwrs’ misol.

Ar gyfer unrhyw ymholiadau pellach, cysylltwch â: Dr Susan Davis, Arweinydd Llwybr Doethuriaeth Broffesiynol / EdD – [sdavis@cardiffmet.ac.uk](mailto:sdavis@cardiffmet.ac.uk) neu Anne Barratt, Swyddog Gweinyddol Doethuriaeth Broffesiynol PMC [annebarratt@cardiffmet.ac.uk](mailto:annebarratt@cardiffmet.ac.uk).